সিন্ধু সভ্যতা
পূর্ণবর্ধিত সময়কালে এই সভ্যতা হড়প্পা সভ্যতা নামে পরিচিত। হড়প্পা ছিল এই সভ্যতার প্রথম আবিষ্কৃত শহরগুলির অন্যতম। ১৯২০-এর দশকে তদনীন্তন ব্রিটিশ ভারতের পাঞ্জাব প্রদেশে প্রত্নতাত্ত্বিক খননকার্যের ফলে এই শহরটি আবিষ্কৃত হয়। ১৯২০ সাল থেকে সিন্ধু সভ্যতার প্রত্নস্থলগুলিতে খননকার্য চলছে। ১৯৯৯ সালেও এই সভ্যতার বেশ কয়েকটি গুরুত্বপূর্ণ প্রত্নসামগ্রী ও আবিষ্কৃত হয়েছে। মহেঞ্জোদাড়ো সিন্ধু সভ্যতার একটি অতি গুরুত্বপূর্ণ কেন্দ্র।
শাক্তধর্মের ইতিহাস
শাক্তধর্ম হিন্দুধর্মের একটি শাখা। শাক্তরা "মহাশক্তি" অর্থাৎ ঈশ্বরের নারীমূর্তির উপাসক। এই ধর্মমতের মূল ভারতের প্রাগৈতিহাসিক যুগে নিহিত রয়েছে। ২০,০০০ বছর আগে গড়ে ওঠা ভারতের পলীয় যুগের (প্যালিওলিথিক) জনবসতিতে প্রথম দেবীমূর্তির অস্তিত্ব লক্ষিত হয়। সিন্ধু সভ্যতার যুগে দেবীপূজা সংস্কৃতির (কাল্ট) পূর্ণ বিকাশ ঘটেছিল। বৈদিক যুগে দেবীপূজার প্রচলন কমে এলেও, পরবর্তীকালে সংস্কৃত ভাষার মাধ্যমে এই সংস্কৃতির পুনরুজ্জীবন ও প্রসার ঘটেছিল। এই কারণে অনেক দিক থেকেই "হিন্দু সভ্যতার ইতিহাসকে নারীশক্তির পুনর্জাগরণ হিসেবে দেখা চলে"।